OzLabs/hebrew-wiki-articles huggingface dataset:
בית הספר האירופי

בית הספר האירופי (בהונגרית: Európai Iskola; מטה: בודפשט, פעילות: 1945–1948) היה קבוצת אמנים לטיפוח אמנות מודרנית.

== הקמה ==
קבוצת האמנים נוסדה בשנת 1945 על ידי הפרופסור לרפואה פאל גגשי קיש, לאיוש קאשאק, ארנה קלאי, ארפאד מזאי ואחיו אימרה פאן (שניהם מקודם רוזנפלד) ונקראה על ידם בית הספר האירופי. מטרתם הייתה לטפח מגמות בסגנון סוריאליסטי ומודרני באופן כללי, כמו גם לשתף פעולה עם עולם האמנות של מערב אירופה מרכז אירופה ומזרח אירופה.
יוז'ף נמש-למפרט: דיוקן של לאיוש קאשאק (1917)
טיבור וילט (צולם על ידי זולטאן מוזר )
== חברי הקבוצה בסדר א-ב ==
* מרגיט אנה (קודם: זִיכֶרְמַן)
* אנדרה באלינט (קודם: בלום)
* בלה באן (קודם: בלאו)
* ינה ברצ'אי
* לאיוש ברטה (קודם: בק)
* אלברט ברטלן
* דז'ה בוקרוש בירמן
* פרנץ ברז'ני קולריץ'
* יוז'ף אגרי
* ארז'בט פורגאץ' האן
* ינה גדאני
* פאל גגשי קיש
* טיהאמיר דיארמטי
* אישטוואן היידו - חבר כבוד
* ג'רג' הג'י (קודם: שנברגר)
* ארנה קאלאי
* אנטל קמפיש
* לאיוש קשאק
* דז'ה קורניש
* טמש לושונצי
* אדן מארפי
* פרנץ מרטין
* ארפאד מזאי (קודם: רוזנפלד)
* אימרה פאן (קודם: רוזנפלד)
* אנדרה רוז'דה (קודם: רוזנטל)
* ארנה שוברט
* פירושקה סאנטו
* יוליה ויידה (קודם: ריכטר)
* ארז'בט וסקו
* טיבור וילט

מתוך 30 החברים 13 ציירים ופסלים היו יהודים.

== היסטוריה ==
בחדר התצוגה שלהם בבודפשט (חדר שהושכר מ"פדרציית הנשים ההונגריות הדמוקרטית" (MNDSZ), בדרך איליאי 11) הם ארגנו תערוכות של ציור צרפתי מודרני, חומרי אומנות מסורתיים הונגריים ועבודות עצמיות. לתצוגות הוזמנו גם אישים מחוץ לחברי קבוצת האמנים, כמו בלה המוואשי ומיקלוש סנטקוטי. הושקה סדרת ספרים וכתבי עת תאורטיים שכותרתם הייתה "הספרייה הקטנה של בית הספר האירופי". בשנת 1946 התפטרו נציגי המגמה האמנות המופשטת הלא-פיגורטיבית, והקימו את "אוונגרד עמק הדנובה" ואחר כך את "קבוצת האמנים המופשטים". עם כניסת הדיקטטורה הקומוניסטית בסוף 1948 ובלחץ גובר כל קבוצות האמנים הבורגניות השונות, כולל בית הספר האירופי, נאלצו חבריה להפסיק את פעילותם.

== מקורות ==
* לקסיקון האמנות. מהדורה שלישית כרך 1 בודפשט : 1981-84. 

== קישורים חיצוניים ==
* [http://www.artportal.hu/lexikon/muveszeti_iranyzatok/europai_iskola שאנדור הורניק: בית הספר האירופי (1948-1945).]
* [http://www.btmfk.iif.hu/2007.html דפים מההיסטוריה של בית הספר האירופי]

קטגוריה:הונגריה: תרבות
קטגוריה:יהדות הונגריה
קטגוריה:מושבות אמנים בהונגריה
כוכבים על פני האדמה

כוכבים על פני האדמה (בהינדי: तारे ज़मीन पर; Taare Zameen Par) הוא סרט דרמה הודי משנת 2007, בבימויו והפקתו של אמיר ח'אן, העוסק בסיפורו של אישהן נאנדקישור אווסטי, ילד המתמודד עם דיסלקסיה. דארשיל ספרי מגלם את אישהן ואמיר ח'אן מגלם את המורה שלו לאומנות. בתחילה הסיפור עובד על ידי אמיל גופטה. הסרט זכה בפרסים רבים, ביניהם פרס פילמפייר לבמאי הטוב ביותר לשנת 2008, פרס הסרט הטוב ביותר לשנת 2008 ופרס הסרט הטוב ביותר לרווחת המשפחה לשנת 2008.

==עלילה==
אישהן אווסטי הוא ילד כבן 9. הוא שונא את בית הספר והלימודים, לא מצליח לקרוא ולכתוב כראוי ונכשל בחשבון, אך אוהב אומנות וציור. אביו הוא איש עסקים מצליח שמצפה ממנו להישגים, אמו היא עקרת בית מסורה שמתוסכלת מאי הצלחתה לעזור לו בלימודים, ואחיו יוהאן הוא תלמיד וספורטאי מוצלח שמאפיל עליו.

לאחר שאישהן בורח מהלימודים ומקבל ציון גרוע במיוחד במבחן בחשבון, הוא מסולק מבית הספר והוריו שולחים אותו לפנימיה, שם המשמעת קפדנית יותר. הוא מרגיש בודד ושוקע בפחד, חרדה ודיכאון. חברו היחיד הוא רג'אן דמודהרן, ילד נכה ותלמיד מצטיין.

התפנית מתרחשת כאשר לפנימיה מגיע מורה חדש לאמנות - ראם שנקר ניקומב, שהוא גם מורה בבית ספר לילדים עם מוגבלויות התפתחותיות. הוא עליז ומשוחרר יותר מהמורה הקודם לאמנות. הוא שם לב למצוקה של אישהן ומאבחן את הקושי שלו כדיסלקסיה.

ניקומב נוסע לביתו של אישהן, שם הוא מדבר עם הוריו ומסביר להם על הקושי של אישהן. הוא מופתע לגלות שאישהן מוכשר באמנות, שכן לא ראה אותו מצייר בכיתה כלל. אביו של אישהן מסרב לקבל את הסבריו וטוען שהתנהגותו של אישהן נובעת מעצלות, אך בסופו של דבר משתכנע.

ניקומב חוזר לפנימיה ומעביר שיעור בו הוא מספר על אנשים מפורסמים שבילדותם חוו קושי בלימודים. בסוף השיעור הוא קורא לאישהן ומעודד אותו בסיפורו האישי - הוא עצמו דיסלקט. אישהן אכן מתעודד ולראשונה יוצר בשיעור אומנות - הוא בונה סירה שיכולה לשוט על פני המים. ניקומב משיג מהמנהל אישור ללמד את אישהן באופן פרטי, ומצליח לקדם אותו. לקראת סוף השנה הוא מארגן תחרות ציור גדולה לכל בית הספר. אישהן, שצייר דמות יושבת על שפת אגם, זוכה במקום הראשון, וניקומבה שצייר דיוקן אמנותי של אישהן זוכה במקום השני.

כאשר הוריו של אישהן פוגשים את צוות הפנימיה ביום האחרון ללימודים, הם מופתעים מהשיפור הגדול שחל בו. אביו מכיר בטעותו ומודה לניקומב. לפני שעזב, אישהן רץ אל ניקומב, שמרים אותו גבוה אל השמיים בחיבוק.

== שחקנים ==
* דרשיל ספרי בתפקיד אישהן אווסטי.
* אמיר חאן בתפקיד ראם שנקר ניקומבה.
* טיסקה צ'ופרה בתפקיד אמו של אישהן.
* ויפין שארמה בתפקיד אביו של אישהן.
* סאצ'ט אינגניר בתפקיד יוהאן, אחיו של אישהן.
* טנאי צ'הדה בתפקיד רג'אן דמודרהן, חברו הטוב ביותר של אישהן.

== פרסים ==
* הסרט הטוב ביותר בנושא רווחת המשפחה לשנת 2007
* פרס פילמפייר לבמאי הטוב ביותר לשנת 2008
* פרס זי סיין לבמאי המבטיח ביותר לשנת 2008
* פרס זי סיין להופעת הבכורה המבטיחה ביותר (דרשיל ספרי) לשנת 2008
* פרס אפסרה לסרט הטוב ביותר לשנת 2009
* פרס אפסרה לאפקטים המיוחדים הטובים ביותר לשנת 2009
* פרס מסך הכוכבים לדיאלוג הטוב ביותר לשנת 2008

== קישורים חיצוניים ==
* 

קטגוריה:סרטי דרמה
קטגוריה:סרטים הודיים
קטגוריה:סרטי 2007
קטגוריה:זוכי פרס פילמפייר
קטגוריה:סרטים על חינוך והוראה
סופרקט ג'אקל

הסופרקט ג'אקל (באנגלית: Jackal) או בשמו הרשמי מוביל בניידות גבוהה (באנגלית: High Mobility Transporter המוכר יותר בר"ת HMT) היא משפחת רק"מים תוצרת סופרקאט (קבוצת SC) שפותחו עבור הצבא הבריטי, והחלו להיקלט בכוחות השריון הבריטים בשנת 2007. משפחת הרכבים כוללת מגוון תצורות מודולריות המותאמות לצרכים המבצעיים עם מספר אפשוריות מיגון על בסיס מרכב 4X4 או 6X6, כאשר שתי שתצורות העיקריות המשמשות גם את הצבא הבריטי הן ה-HMT400 המכונה "ג'אקל" ומשמש לסיור ולוחמה זעירה וה-HMT600 הגדול יותר המשמש לסיוע בשדה הקרב.

בצבא הבריטי מוכרת משפחת הרכבים בר"ת MWMIK (Mobility Weapon-Mounted Installation Kit; ערכת התקנה ניידת מותקנת נשק).

==דגמים עיקריים==
*HMT400 "ג'אקל": ה-HMT400 הוא הדגם הראשוני בעל הנעה 4X4, הוא זכה לכינוי "ג'אקל" בצבא הבריטי בהמשך לנוהג לכנות כלי רכב קלים בשמות ממשפחת הכלבים.
*HMT600 "קיוטי": ה-HMT600 שזכה לכינוי "קיוטי" בצבא הבריטי, הוא גרסה גדולה יותר של הג'אקל עם הנעה 6X6. הוא נועד כפלטפורמת סיוע מודולרית עליה ניתן להתאים מגוון סוגי ציוד כגון מנוף לטיפול ברכבים בשטח או מרגמה רכובה.
*ג'אקל 2: הגרסה המשופרת של הג'אקל אשר נקלטה בצבא הבריטי כמחליפה לדגם הראשוני. הג'אקל 2 כולל מנוע משופר וטווח מבצעי של כ-1,000 קילומטרים (לעומת כ-800 בדגם הראשוני).

==משתמשות עיקריות==
* הצבא הבריטי - בשימוש יחידות השריון הקלות (משמר הדרגונים הראשון של המלכה ומשמר הדרגונים הסקוטי המלכותי)
* חיל האוויר המלכותי
* הצבא האוסטרלי - בשימוש הכוחות המיוחדים של אוסטרליה

==קישורים חיצוניים==

* [https://supacat.com/products/hmt/ אודות משפחת ה-HMT] באתר חברת סופרקט.
* [https://www.defenseindustrydaily.com/british-uor-to-field-130-supacat-mwmik-patrol-vehicles-03404/ ידיעות אודות משפחת ה-HMT] באתר 'Defense Industry Daily'.

==הערות שוליים==

קטגוריה:כלי רכב משוריינים בריטיים
קטגוריה:כלי רכב שהושקו ב-2002
קטגוריה:רכבי שטח ופנאי גדולים
קטגוריה:רכבי סיור
אמיל בודו

ז'אן מאוריס אמיל בודו (; 11 בספטמבר 1845 – 28 במרץ 1903) היה ממציא ומהנדס טלגרף צרפתי. בודו היה מחלוצי הטלקומוניקציה וב-1870 המציא את הטלפרינטר שהתבסס על הטלגרף ופיתח את קוד בודו. על שמו נקראת יחידת המידה באוד.

== ביוגרפיה ==
בודו נולד במגנו שבהוט-מארן בצרפת. אביו היה פייר אמיל בודו, חוואי שהיה בהמשך לראש עיריית מגנו. החינוך הפורמלי היחיד של אמיל בודו היה בית ספר יסודי, ואחריו החל בודו לעבוד בעבודה חקלאית בחווה של אביו. אחר כך הצטרף בודו למנהל הדואר והטלגרף הצרפתי כמפעיל ב-1869.

שירות הטלגרף אימן אותו בשימוש בקוד מורס, ובודו נשלח לקורס של ארבעה חודשים שבה למד על מערכת טלגרף של דייוויד אדוארד יוז, שהיוותה השראה לרעיונותיו.

בודו שירת זמן קצר בצבא במסגרת מלחמת צרפת–פרוסיה, וב-1872 חזר לפעילות אזרחית בפריז.

שירות הטלגרף עודד את בודו לפתח - בזמנו החופשי - מערכת לריבוב מבוסס זמן של הודעות טלגרף שונות באמצעות טלפרינטר יוז. בודו הבין כי במשך מרבית הזמן הקו של הטלגרפים של התקופה היה ללא פעילות למעט בזמנים קצרים שבהם נשלח תו. בודו הגה את אחד השימושים הראשונים לריבוב מבוסס זמן במערכת טלגרף. באמצעות שימוש במתגים מבוססי שעון בצד השולח והמקבל הצליח בודו לשדר חמש הודעות במקביל, והמערכת שלו אומצה על ידי שירות הדואר והטלגרף הצרפתי חמש שנים מאוחר יותר.

בודו פיתח את קוד הטלגרף (שנקרא על שמו קוד בודו) ב-1870 ורשם עליו פטנט ב-1874.

==קישורים חיצוניים==

* 

קטגוריה:ממציאים צרפתים
קטגוריה:צרפתים שנולדו ב-1845
קטגוריה:צרפתים שנפטרו ב-1903
קרל רודולף זון

קרל פרידריך רודולף זון (בגרמנית: Karl Friedrich Rudolf Sohn; 21 ביולי 1845 – 29 באוגוסט 1908) היה צייר פורטרטים גרמני בסגנון אקדמי .

== ביוגרפיה ==
אביו היה צייר הנוף קרל פרדיננד זון. לאחר שסיים את לימודיו בגימנסיה הוא גויס לשירות צבאי, אך נדחה בגלל "חולשות פיזיות". בשנת 1863 החל ללמוד הנדסה בבית הספר ל בקרלסרוהה. הוא סיים את לימודיו בשנת 1866, אך מעולם לא עסק בהנדסה. הוא חזר לדיסלדורף, זמן קצר לפני מות אביו, החל ללמוד אצלו אמנות.

בין השנים 1867 עד 1870 הוא היה סטודנט באוניברסיטה בדיסלדורף, שם למד ציור היסטוריה אצל קרל מילר וציור דמויות אצל יוליוס רוטינג. לאחר פרוץ המלחמה הצרפתית–פרוסית, התנדב לגדוד קרבי, אך הוצב לכוחות המילואים. הוא החל לימודים פרטיים אצל בן דודו, וילהלם זון, מהלך שבסופו של דבר קבע את בחירתו להיות צייר פורטרטים.

בשנת 1873 הוא התחתן עם אלזה זון-רתל בדרזדן, בתו של הצייר אלפרד רתל.<ref></ref> מאוחר יותר היא תהפוך לאמנית ידועה בפני עצמה, וגם לזמרת פופולרית.<ref></ref> לאחר ירח הדבש הקים סטודיו קבוע בדיסלדורף. הוא הציג באופן מקומי ומכר את עבודותיו בפריז באמצעות סוכן. בשנה שלאחר מכן, הוא הפך למרצה באוניברסיטת קונסט-אקדמיה. תוך מספר שנים הוא הצליח להרשות לעצמו בית וסטודיו גדולים יותר.

המוניטין שלו כצייר פורטרטים התפשט בעולם. משנת 1882 עד 1886 הוא הוזמן לאנגליה על ידי המלכה ויקטוריה, שם צייר את דיוקנה כמו גם את אלה של הנסיך לאופולד, דוכס אולבני, ביאטריס, נסיכת הממלכה המאוחדת, ג'ון בראון (משרת המלכה) ואחרים. היא ישבה רק פעם אחת, כדי שישרטט את פניה, ואז נשות החצר האחרות דגמנו למלא את פרטי הלבוש.

בשנת 1888, הוא מונה לכהן בחבר השופטים בתערוכת האמנות הבינלאומית השלישית בגלאספלאסט במינכן; יחד עם חבריו רוברט דייז, פריץ שפר ואחרים. הוא טייל ברחבי איטליה וצרפת והיה חבר מוקדם באיגוד האמנים הגרמנים<ref></ref> והשתתף בתערוכתם בשנת 1906.

שנה לאחר מותו אירחה בעיר דיסלדורף תערוכת זיכרון.

=== חייו האישיים ===
בניו, אלפרד זון-רתל, אוטו זון-רתל וקרלי זון-רתל, הפכו כולם לציירים ידועים, ובתו מירה זון-רתל הוזר התחתנה עם הצייר ורנר הייזר. אחיו, ריצ'רד זון, היה גם אמן בעל רמה מסוימת.

== גלריה ==
 <gallery mode=packed heights="170px" >
File:Alfred, Duke of Edinburgh with his family, Carl Rudolph Sohn, 1884.jpg|אלפרד, דוכס אדינבורו ומשפחתו
File:Cetshwayo, King of the Zulus (d. 1884), Carl Rudolph Sohn, 1882.jpg|קטשאויו קמפנדה, מלך זולו
File:Queen Victoria (1819-1901), Carl Rudolph Sohn, 1883.jpg|ויקטוריה, מלכת הממלכה המאוחדת
File:John Brown (d. 1883) at Frogmore, Carl Rudolph Sohn, 1883.jpg| ג'ון בראון
File:Else Sohn-Rethel, die Gattin des Künstlers 1873.jpg|אשת הצייראלזה זון-רתל
File:Carl Rudolph Sohn (1845-1908) - Prince Arthur, Duke of Connaught (1850-1942) - RCIN 405898 - Royal Collection.jpg|הנסיך ארתור, דוכס קונוט וסטראת'רן
</gallery>

== קישורים חיצוניים ==

* 
== הערות שוליים ==

קטגוריה:ציירים גרמנים
קטגוריה:גרמנים שנולדו ב-1845
קטגוריה:גרמנים שנפטרו ב-1908
טלמכוס קליי

טלמכוס קליי (באנגלית: Telemachus Clay) הוא מחזה ("קולאז' לקולות" לפי הגדרת כותרת המשנה שלו) מאת לואיס ג'ון קרלינו, שראה אור לראשונה ב-1963. 
==עלילה==
המחזה הוא סיפור פיקרסקי המגולל את עליליתיו של טלמכוס מודרני (כשמו של טלמאכוס, בנו של אודיסאוס, גיבור האודיסיאה), "ממזר ושוגה בחלומות" היוצא במסע מעיירת הולדתו אל הוליווד במטרה לאתר את אביו ובדרכו עובר מספר רב של אתרים ונפגש עם מספר רב של דמויות. המחזה מיועד ל-11 שחקנים המשחקים 88 קולות שונים (ה"קולות" הם מכפלת מספר הדמויות במספר התמונות), כולל טלמכוס עצמו ודמות ה"נביא" שהוא גם המספר. אחד-עשר השחקנים נמצאים כל העת על הבמה. בשל התאמתו להצגת אנסמבל שחקנים, הוא מועלה פעמים רבות בבימות חובבים, בתי ספר למשחק וכדומה ואף חובר כתרגיל לכיתת משחק.

== בישראל ==
המחזה תורגם על ידי תרצה אתר בשם "עלילות טלמכוס קליי" והועלה לראשונה בישראל באוגוסט 1967 על ידי במת השחקנים, בבימוי אמנון מסקין ובכיכובם של אסי דיין ולבנה פינקלשטיין, לשניהם היה זה תפקיד ראשון על הבמה. בנובמבר 1967 החליף השחקן מוטי ברכאן את אסי דיין בתפקיד הראשי.

המחזה על שוב ב-2003 ב"בית צבי" בבימוי אתי רזניק.

ב-2007 עלה בבית ספר למשחק "הדרך" בבימוי איל כהן.

== קישורים חיצוניים ==
* [https://www.dramatists.com/cgi-bin/db/single.asp?index=0&key=1654 תיאור המחזה]
* 

==הערות שוליים==

קטגוריה:מחזות 1963
קטגוריה:מחזות אמריקאיים
Flames (שיר של מוד סאן)

Flames (בעברית: להבות) הוא סינגל שהוקלט על ידי הזמר האמריקאי מוד סאן, ביחד עם הזמרת-יוצרת הקנדית אבריל לאבין, מתוך האלבום, Internet Killed The Rockstar.<ref></ref> השיר יצא לאור ב-8 בינואר 2021, על ידי חברת התקליטים ביג נויז רקורדס, כסינגל מתוך האלבום.<ref></ref>

השיר הגיע למקום השמיני במצעד שירי הרוק הדיגיטליים.<ref></ref>

== רקע וכתיבה ==
השיר נכתב על ידי אבריל לאבין, מוד סאן וג'ון פלדמן והופק על ידי פלדמן גם כן.<ref></ref> בדצמבר 2020, לאבין אישרה שהיא הקליטה מוזיקה חדשה עם מוד סאן יחד עם המפיקים ג'ון פלדמן, טראוויס בארקר ומשין גאן קלי.<ref></ref> מוד סאן הכריז גם הוא בדצמבר 2020 כי אלבום האולפן הרביעי הקרוב שלו יכלול שיתוף פעולה עם זמרת, שבהמשך התגלתה כלאבין.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.<ref></ref>

== וידאו קליפ ==
מוד סאן ואבריל לאבין אישרו כי הם מכינים קליפ חדש ל-"Flames", תוך שהצהירו כי הוא עתיד לצאת בקרוב. (הם הודיעו על כך באמצעות הודעות שכתבו למעריצים שלהם ברשתות החברתיות) בהמשך, פורסם כי הקליפ צולם ונערך ב-13 בינואר 2021.<ref></ref> הוא הופץ באופן רשמי ב-21 בינואר באותה השנה, כאשר הועלה לערוץ היוטיוב של סאן.<ref name=":0"></ref>

נכון לינואר 2021, מונה הצפיות של הקליפ עומד על למעלה מ-3.4 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|8 בינואר 2021
|הזרמת מוזיקה • הורדה דיגיטלית
| rowspan="2" |ביג נויז
|<ref></ref>
|-
!הולנד
|9 בינואר 2021
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים על הצתה
קטגוריה:שירי פופ פאנק
We Are Warriors

We Are Warriors (בעברית: אנחנו לוחמים או אנחנו לוחמות) הוא סינגל שהוקלט על ידי הזמרת-יוצרת הקנדית אבריל לאבין, מתוך האלבום.<ref name=":1"></ref> השיר יצא לאור ב-24 באפריל 2020, על ידי חברת התקליטים BMG, כסינגל צדקה, במסגרת פרויקט HOPE שקם כתגובה למגפת הקורונה.<ref></ref>

השיר הגיע למקום השמיני במצעד השירים הדיגיטליים שבאיטליה.<ref></ref>

== רקע וכתיבה ==
השיר נכתב על ידי אבריל לאבין, צ'אד קרוגר וטראוויס קלארק והופק על ידי אבריל גם כן.<ref name=":1" /> השיר המקורי, ששמו היה "Warrior", נכלל ב-Head Above Water במקור כרצועה האחרונה, ולאחר מכן הצהירה לאבין כי "הוא היה אחד מהשירים הראשונים שכתבתי עבור האלבום". בהמשך, החליטה לכתוב ולהפיק אותו מחדש ושינתה את שמו ל-"We Are Warriors".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.<ref></ref>

== וידאו קליפ ==
הווידאו קליפ הרשמי, שצולם בשחור-לבן יצא לאור ב-1 במאי 2020, והוא כלל בתוכו אנשים מתחום הרפואה, כשהם מפגינים ומחזיקים שלטים. בנוסף לכך, הוא הכיל קטעים מתוך סיבוב ההופעות "Head Above Water Tour", תוך שאחת הסצנות בו צולמו באייפון מביתה של לאבין.<ref name=":0"></ref>

נכון לינואר 2021, מונה הצפיות של הקליפ עומד על למעלה מ-7 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 באפריל 2020
|הזרמת מוזיקה • הורדה דיגיטלית
|BMG
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירי צדקה
קטגוריה:שירים על מגפת הקורונה
גן החיות של דובאי

גן החיות של דובאי (בערבית: حديقة حيوان دبي) היה גן חיות בגודל . גן החיות נבנה במקור בשנת 1967 על ידי תושב דובאי בשם אוטו י. בולארט, כאשר ראשד בן סעיד אאל מכתום, שליט דובאי לשעבר, איפשר לו לבנות גן חיות על מגרש שהיה שהתשרע על שטח של כ-2 דונם בשכונת המגורים ג'ומיירא" . גן החיות זה הוא הוותיק ביותר בחצי האי ערב. הוא נחשב לנקודת ציון של העיר דובאי בסוף שנות ה-60 של המאה ה-20, שכן גן החיות סימן את קצה העיר.

בשנת 1971 הועבר ניהול גן החיות לעיריית דובאי . במהלך השנתיים הראשונות לקיומו, גן החיות של דובאי אכלס רק כמה בעלי חיים כמו חתולים גדולים, קופים ובעלי פרסה. היה גם אקווריום קטן עם כמה דגים וזוחלים. ממאי 1986 עד מאי 1989, חלק מגן החיות עוצב ונבנה מחדש.

בשנים האחרונות, גן החיות של דובאי היה נתון תחת מתקפה, בשל התנאים בהם מאוחסנים החיות. פעילים למען זכויות בעלי חיים ואף מלונות ואתרי תיירות עודדו את החרמת המתקן. על פי הדיווחים, הכלובים בהם נלכדו החיות היו כה קטנים עד כי בעלי החיים בקושי יכלו לנוע בתוכו. לבסוף לאחר לחצים רבים מהרשויות וארגוני סביבתיים גן החיות נסגר בנובמבר 2017, וכל בעלי החיים ששהו בו הועברו לפארק הספארי החדש בעיר דובאי וחיים בתנאים נוחים ומרווחים יותר מאשר התנאים בגן החיות שנסגר.

== בעלי חיים ==
בגן החיות היו כ-248 סוגים של יונקים, כולל שועלים, צבועיים, פומות, אריה אסיאתי, יגוארים, שימפנזים, בבונים, קופים, צבאים, דובים, דורבנים, ג'ירפות, היפופוטמים ועבדקן הרעמה. בגן החיות היו גם כ-400 סוגים של עופות וזוחלים כולל יען, עיט זהוב ותוכים.

== ביקור ושעות פתיחה ==
גן החיות של דובאי משך אליו מדי שנה מספר רב של מבקרים. בשנת 2008 מספר המבקרים היה 336,346.

שעות הפתיחה בקיץ היו 10 בבוקר עד 6 אחר הצהריים, ובחורף בין השעות 10 בבוקר עד 5:30 אחר הצהריים.

== פארק הספארי של דובאי ==
עיריית דובאי תכננה לבנות גן חיות חדש מאז 2003 כדי להחליף את גן החיות הישן. הספארי היה אמור להיות בגודל של 560 דונם ולעלות 610 מיליון דולר. הבנייה הייתה אמורה להסתיים עד שנת 2008. בפברואר 2009 הוכרז כי פרויקט הספארי יהיה בדובילנד ונמצא כרגע בהפסקת בנייה בלתי מוגבלת.

ב-14 במאי 2012 הוכרז על ידי עיריית דובאי כי בעלי החיים מגן החיות הצפוף יועברו לספארי פתוח בשנתיים הקרובות.

עבודות החפירה לספארי החלו בספטמבר 2012.

ב-23 באפריל 2013, חוסיין נאסר לותאה, מנכ"ל עיריית דובאי, אמר כי השלב הראשון של ספארי דובאי הסתיים ובניית הפרויקט תושלם עד סוף 2014.

פארק הספארי של דובאי נפתח ב-12 בדצמבר 2017 לקהל הרחב.

פארק הספארי של דובאי משתרע על פני 120 דונם, פארק הספארי כולל גן חיות, גן בוטני, אתר נופש ומגרש גולף, בנוסף למתקנים חינוכיים וטרינריים. הוא כולל יותר מ-1,000 בעלי חיים וציפורים.

הספארי מחולק לכפרים אפריקאים, אסיה וערבים, כאשר כל כפר מאכלס בעלי חיים מאותם אזורים. החל מ-5 בנובמבר 2017, גן החיות הישן נסגר.

== גלריית תמונות ==
<gallery>
קובץ:WP 20150801 15 51 26 Raw (20082040759).jpg|פלמינגו
קובץ:WP 20150801 15 47 16 Raw (20080675538).jpg|אריה
קובץ:WP 20150801 15 37 39 Raw (20082074239).jpg|צב
קובץ:WP 20150801 15 35 09 Raw (20260399912).jpg|תוכים
קובץ:WP 20150801 15 12 56 Raw (19646065874).jpg|שחף צפוני ואיביס
קובץ:WP 20150801 15 08 17 Raw (20080622060).jpg|צבי
קובץ:WP 20150801 15 09 40 Raw (19647686153).jpg|ספסלים
</gallery>

== קישורים חיצוניים ==

== הערות שוליים ==

קטגוריה:דובאי: מבנים
דובאי
יחסי אפגניסטן–טורקיה

יחסי אפגניסטן-טורקיה הם היחסים הדו-צדדיים בין האמירות האיסלאמית של אפגניסטן לרפובליקה הטורקית.

אהמט דבוטאולו תיאר מערכת יחסים זו כ"יחסים למופת" גם אם שתי המדינות אינן גובלות, אלא קרובות. סקר שנערך לאחרונה בקאבול בקרב 1,259 אנשים מראה כי אפגניסטן מסתמכת בעיקר על טורקיה, ורואה את טורקיה כחברה הטובה והנכונה ביותר של אפגניסטן (נכון ליולי 2012). שגריר אפאפגניסטבטורקיה אמר כי "אנשים אפגנים אוהבים חיילים טורקים באפגניסטן כמו בניהם". אפגניסטן הייתה גם האומה השנייה שהכירה ברפובליקה של טורקיה, אחרי ברית המועצות, ב-1 במרץ 1923.

שתי המדינות הקימו תוכניות חינוך והחלפת תרבות. בתוך אפגניסטן הוקמו בתי ספר טורקיים. יתר על כן, קציני צבא טורקיה סייעו ואף פיקדו על הכשרתם של אנשי צבא אפגניסטן. יחסי החוץ של אפגניסטן השתנו כל כך הרבה מבחינה פוליטית, חברתית וכלכלית. כיום היחסים בין שתי המדינות חורגים ממתן חינוך צבאי.

==היסטוריה של היחסים==
אפגניסטן היא מדינה שאירחה שבטים טורקים רבים לאורך ההיסטוריה בשל קרבתה למרכז אסיה. באזור זה, אשר חיו תחת ריבונות של שבטים טורקיים כגון גקטורקים לפני הדת האסלאמית, הגיעו תחת ריבונות של שבטים טורקיים אחרים כגון השושלת הע'זנווית. ההשפעה הטורקית באזור המשיך באותה עוצמה במהלך תקופת האימפריה המוגולית.

אפגניסטן נקלעה לשלטון הבריטי עם הודו באמצע המאה ה-19. הנהגתו של אמנוללה ח'אן באפגניסטן זכתה בעצמאות, כשהייתה מערכת יחסים עם הרפובליקה של טורקיה ונכנסה לעידן חדש. המשלחות הטורקיות והאפגניות ב-1 במרץ 1921 במוסקבה ערכו גם ראיונות ובשם טורקיה יוסף כמאל טנגירשנק וריזה נור, מטעם אפגניסטן, נחתם הגנרל מחמד וולי חאן על ידי הסכם הברית בין טורקיה לאפגניסטן. פרדידין פאשה, שומר מדינה לשעבר שמונה לשגריר הטורקי הראשון בקאבול.

== קישורים חיצוניים ==
לואיס ג'ון קרלינו

לואיס ג'ון קרלינו (באנגלית: Lewis John Carlino; 1 בינואר 1932 – 17 ביוני 2020) היה מחזאי, תסריטאי ובמאי קולנוע אמריקאי. זכה במועמדות לפרס אוסקר לתסריט המעובד הטוב ביותר עבור "מעולם לא הבטחתי לך גן של ורדים" (1977).

== ביוגרפיה ==
נולד ברובע קווינס בניו יורק למשפחת מהגרים מסיציליה. כאשר בגר עבר לקליפורניה. ב-1951 התגייס לחיל האוויר של ארצות הברית ושירת ארבע שנים, כולל במלחמת קוריאה. כחייל משוחרר התקבל לאוניברסיטת דרום קליפורניה, שם למד לימודי דרמה, בשנת 1958 קיבל תואר שני בלימודי תיאטרון.

במסגרת לימודיו ולאחריהם יצר מספר מחזות במערכה אחת, בהם The Brick and the Rose אודות שכונת הלס קיצ'ן במנהטן שהוצג ב-1957 על ידי האקדמיה הלאומית לתיאטרון וב-1960 פתח את סדרת הסדנה (The workshop) של חברת הטלוויזיה CBS. לאחר סיום לימודיו עבר לניו יורק והחל ללד באוניברסיטת קולומביה. במקביל חיבר מחזות שהוצגו על במות אוף ברודוויי. הבולטים במחזות אלו היו Snowangel, Epiphany, Cages וטלמכוס קליי. <ref></ref>

עבודתו הראשונה לקולנוע הייתה עיבוד תסריט לפי סיפור מדע בדיוני לסרט "חיים בשנית" (Seconds) שראה אור ב-1966. שנה לאחר מכן עיבד לתסריט את סיפורו של ד. ה. לורנס The Fox, עליו זכה למועמדות לפרס גלובוס הזהב לתסריט הטוב ביותר לשנת 1967. ב-1968 היה מועמד לפרס גילדת הכותבים של אמריקה עבור התסריט המקורי לסרט "הארגון" (The Broherhood), בכיכובו של קירק דאגלס, שהקדים את גל סרטי המאפיה שהחל עם "הסנדק".

ב-1972 חיבר את תסריט המותחן "המכונאי" בכיכובו של צ'ארלס ברונסון (שעובד ב-2011 לסרט המכונאי). ב-1976 עיבד לתסריט את ספרו של יוקיו מישימה The Sailor Who Fell from Grace with the Sea לסרט בכיכובם של קריס קריסטופרסון ושרה מיילס. ב-1977 זכה תסריטו המעובד ל"לא הבטחתי לך גן של שושנים" למועמדות לאוסקר ולפרס גילדת הכותבים של אמריקה. ב-1979 כתב וביים את הסרט "טייס שב הביתה" (The Great Santini), בו הופיעו כוכבים רבים, בהם רוברט דובאל, מייקל או'קיף, דייוויד קית' ועוד.

נפטר בגיל 88 מתסמונת המיאלודיספלסטית בביתו באי וידבי בוושינגטון.

== מבחר מסרטיו ==
* "חיים בשנית" (Seconds; 1966)
* "הארגון" (The Broherhood; 1968)
* The Sailor Who Fell from Grace with the Sea; (1976)
* "מעולם לא הבטחתי לך גן של ורדים" (1977),
* טייס שב הביתה (1979)

== קישורים חיצוניים ==

* [https://www.hollywoodreporter.com/news/lewis-john-carlino-dead-great-santini-writer-director-was-88-1105522|title=Lewis John Carlino, Writer and Director of 'The Great Santini,' Dies at 88]
* [https://www.theguardian.com/film/2020/jul/14/lewis-john-carlino-obituary נקרולוג], הגארדיאן, 14 ביולי 2020

==הערות שוליים==

קטגוריה:מחזאים אמריקאים
קטגוריה:תסריטאים אמריקאים
קטגוריה:במאי קולנוע אמריקאים
קטגוריה:בוגרי אוניברסיטת דרום קליפורניה
קטגוריה:סגל אוניברסיטת קולומביה
קטגוריה:אמריקאים ממוצא איטלקי
קטגוריה:אמריקאים שנולדו ב-1932
קטגוריה:אמריקאים שנפטרו ב-2020
אלזה זון-רתל

אליזבת "אלזה" יוהאנה מרתה מון זון-רתל (בגרמנית: Elisabeth "Else" Johanna Martha Maria Sohn-Rethel; 14 במרץ 1853 – 22 בינואר 1933) הייתה ציירת וזמרת גרמנייה, פעילה ברבע האחרון של המאה ה-19.

== ביוגרפיה ==
אליזבת יוהאנה מרתה מריה רתל נולדה ב-14 במרץ 1853 ברומא, איטליה למשפחה יהודית גרמנית מהמעמד הגבוה.<ref></ref> אמה הייתה מארי אליזבת הנרייטה פיליפינה גרהל ואביה היה צייר ההיסטוריה, אלפרד רתל. היא הייתה צאצאית מצד אמהּ ממשפחת אופנהיים האצילית, סבהּ הגדול היה הבנקאי מרטין וילהלם אופנהיים. סבהּ מצד אמהּ היה צייר הדיוקנאות והמיניאטורות אוגוסט גרהל (גר'). זון-רטל גודלה על ידי אמה וסבה וסבתה מצד אמה בווילה רוזה (בדרזדן) בגלל בעיות בריאות הנפש של אביה.<ref></ref>

בשנת 1873 התחתנה עם הצייר קרל רודולף זון בכנסיית לושוויץ בדרזדן.<ref></ref> לאחר הנישואין היא עברה לדיסלדורף, שם התגוררה משפחת בעלה. בין השנים 1860 ו-1900, היא אימצה את מקצוע השירה מכיוון שהם היו זקוקים להכנסה רבה יותר, וכתוצאה מכך היא התקבלה בברכה לחברה הגבוהה בדיסלדורף ולעיתים קרובות הייתה מופיעה בסלונים ובמפגשים חברתיים אחרים.

ב־8 בפברואר 1875 ילדה זון-רתל את בנה הבכור, אלפרד זון-רתל. ילדיה האחרים כללו את אוטו זון-רתל (1877–1949), קרלי זון-רתל (1882–1966) ומירה זון-רטל הייזר (1884–1974). שלושת הבנים הפכו לציירים ובתה התחתנה עם הצייר ורנר הייזר.

בשנת 1928 כתבה זון-רטל את זיכרונותיה, שלימים נערכה ופורסמו כספר בשנת 2016.

זון-רתל נפטרה ב־22 בינואר 1933 בביתה בדיסלדורף, כמה ימים לפני שאדולף היטלר תפס את השלטון.

היא נקברה בבית העלמין נורדפרידהוף בדיסלדורף.

== גלריה ==
 <gallery mode=packed heights="170px" >
File:Elisabeth Grahl mit Enklin Else Rethel 1858.jpg| אלזה וסבתה אליזבת רהל לבית אופנהיים
File:Sohn-Rethel Familie Foto ca. 1900.JPG|משפחת זון-רתל, 1900.אלזה, למטה באמצע; מימינה בעלה קרל
File:Grabstelle Feld 70, Karl, Else und Karli Sohn, Frau Alfred Rethel, Werner und Mira Heuser, Klaus Heuser.jpg|קברי משפחת זון-רתל וילדיהם
File:Bach-Verein zu Düsseldorf - Programm 20. Oktober 1878.JPG|תוכנית קונצרט באך, 1878, בהשתתפות אלזה זון-רתל
</gallery>

==קישורים חיצוניים==

* 

== הערות שוליים ==

קטגוריה:זמרות גרמניות
קטגוריה:יהודיות גרמניות
קטגוריה:ציירות גרמניות
קטגוריה:ציירים גרמנים
קטגוריה:גרמניות שנולדו ב-1853
קטגוריה:גרמנים שנולדו ב-1853
קטגוריה:גרמניות שנפטרו ב-1933
הילד עם האופניים

הילד עם אופניים (בצרפתית: Le gamin au vélo) הוא סרט דרמה משנת 2011 של האחים ז'אן-פייר ולוק דרדאן, בכיכובם של תומה דורה וססיל דה פראנס. הסרט מספר את סיפורו של סיריל, ילד בן 12 נטוש ומופרע, המתגורר בפנימיה, ונחוש למצוא מחדש את אביו. סמנתה, בעלת מספרה הנקלעת לאחד מאירועי הבריחה של סיריל במטרה למצוא את אביו, מחליטה לפורש עליו את חסותה.<ref></ref>

הסרט הופק בבלגיה ובצרפת. אף על הסרט נשאר נאמן לריאליזם הקולנועי שאפיין את סרטיהם הקודמות של האחים, הסרט נבדל מהם בשל שימוש באסתטיקה ומיז-אנ-סצנה בהירה יחסית, ובתסריט השואב השראה מאגדות (בדומה לנעשה בשלהי הנאו-ריאליזם האיטלקי). בסרט זה, בשונה מסרטים אחרים של האחים דרדאן נעשה שימוש במוזיקה נונ-דיאגטית בפסקול. הופעת הבכורה של הסרט התקיימה בפסטיבל הקולנוע בקאן בשנת 2011 בו זכה בגרנד פרי (לצד "היו זמנים באנטוליה" של נורי בילגה ג'יילאן).

== שחקנים ==
האחים דרדן יחד עם תומאס דורה וססיל דה פראנס, 2011.
* תומאס דורה – סיריל קתול
* ססיל דה פראנס – סמנתה, ספרית והאומנת של סיריל
* ז'רמי רנייה – גיא קתול, אביו של סיריל
* פבריציו רונגיונה – מוכר ספרים
* אגון די מאטאו – ווסקר, נער אלים
* אוליבייה גורמה – מנהל בית קפה
* Myriem Akheddiou – אסיסטנטית

== קישורים חיצוניים ==
* 

* [https://www.criterion.com/current/posts/2655-the-kid-with-a-bike-motion-and-emotion הילד עם האופניים: תנועה ורגש] מאמר מאת ג'ף אנדרו באוסף קריטריון 

===ביקורת===
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטים צרפתיים
קטגוריה:סרטים בצרפתית
קטגוריה:סרטים איטלקיים
קטגוריה:סרטי דרמה איטלקיים
קטגוריה:סרטי דרמה צרפתיים
קטגוריה:סרטים בלגיים
קטגוריה:סרטי 2011
ל'אוסאנוגרפיק

ל'אוסאנוגרפיק (בספרדית: L'Oceanogràfic) הוא אושנריום (אקווריום ציבורי), הממוקם על ערוץ נהר הטוריה היבש מדרום-מזרח למרכז העיר ולנסיה בספרד, בו מיוצגים בתי גידול ימיים שונים. הוא משולב בתוך המתחם התרבותי המכונה עיר האמנויות והמדעים ונפתח ב-14 בפברואר 2003.

זהו חלל המוקדש להיכרות עם העולם התת-ימי הכולל אקווריומים ענקיים, מופעי דולפינים ובריכות מים עם בעלי חיים שונים. זהו אקווריום האוקיינוגרפיה הגדול ביותר באירופה, בשטח של 110,000 מ"ר ו-42 מיליוני ליטרים של מים. המבנה בנוי בצורת חבצלת מים והוא פרי עבודתו של האדריכל פליקס קנדלה.

== מידע כללי ==
המסעדה התת-מימית
ל'אוסאנוגרפיק הוא המתחם הגדול מסוגו באירופה, המשתרע על פני ומחזיק בנפח של של מים, כולל דולפינריום בנפח ומיכל בנפח המדמה אוקיינוס עם דמויי כריש, בטאים ודגים אחרים.

בל'אוסאנוגרפיק מתגוררים 45,000 בעלי חיים מ-500 מינים שונים - כולל כרישים, פינגוויניים, דולפינים, אריות ים, סוסי ים, לווייתני בלאוגה, ציפורים, זוחלים וחסרי חוליות - כולם מאכלסים תשעה מגדלים תת-מימיים דו-קומתיים המייצגים את המערכות האקולוגיות העיקריות של כדור הארץ. האקווריומים משתמשים במי ים שנשאבים מחוף "לה מלווה-רוזה".

הפארק מחולק לעשרה אזורים: האזורים הימיים מסודרים לבתי גידול ים תיכוניים, האוקיינוסים הארקטיים, איים, הטרופיים, הים הממוזג וים סוף. הפארק כולל גם דולפינריום, על שטח של ביצות מנגרובים וביצות. במקום גם גינה עם יותר מ-80 מינים שונים של צמחים.

== תכנון ותפעול ==
גגותיה הדקים של קנדלה ב- L'Oceanogràfic (2019)
מבנה הקליפה הדק מבטון מזוין בסיבי פלדה תוכנן על ידי האדריכל הנודע פליקס קנדלה, בגיל 87 בשנת 1997, ומהנדסי המבנים אלברטו דומינגו וקרלוס לאזארו.<ref name="structurae r"></ref><ref name="structurae ab"></ref> צורת הפרבולה ההיפרבולית הייחודית של הגג מזכירה את מסעדת לוס מנטיאליס במקסיקו סיטי, אותה תכננה קנדלה בשנת 1958. <ref></ref>

ל'אוסאנוגרפיק מופעל כיום בשותפות עם מרכז המדע הימי בוונקובר, קולומביה הבריטית, קנדה.

== דרכי הגעה ==
אל ל'אוסאנוגרפיק ניתן להגיע באמצעות מטרו, לרדת בתחנת Alameda או באמצעות קווי האוטובוס מספר 15, 25 ו-95.

== קישורים חיצוניים ==

* 

== הערות שוליים ==

קטגוריה:ולנסיה: מבנים
קטגוריה:אקווריומים
קטגוריה:אירופה: גני חיות
שרי בוסטוס

שרי בוסטוס (באנגלית: Cheri Bustos; נולדה ב-17 באוקטובר 1961) היא פוליטיקאית אמריקאית, חברת המפלגה הדמוקרטית שכיהנה כחברת בית הנבחרים של ארצות הברית מטעם מחוז הקונגרס ה-17 של אילינוי.

==ביוגרפיה==
בוסטוס נטולד בספרינגפילד שבאילינוי אחת משלושה ילדיהם של ג'ין ואן קולאהן. ב-1983 סיימה תואר ראשון במדע המדינה מאוניברסיטת מרילנד וב-1985 סיימה תואר שני בעיתונאות מאוניברסיטת אילינוי בספרינגפילד. היא עבדה ככתבת בעיתון ב"Quad-City Times" המסקר את אזור "מרובע הערים" (Quad Cities). בשנים 2001 עד 2011 עבדה כמנהל התקשורת התאגידית וכסגנית נשיא ברשת מרפאות ובתי חולים.

ב-2007 נבחרה למועצת העיר איסט מולין שבאילינוי וכיהנה עד ספטמבר 2011, עת הודיעה על כוונתה להתמודד לקונגרס האמריקאי.

בבחירות 2012 התמודדה מטעם המפלגה הדמוקרטית לנציגות המחוז ה-17 של אילינוי בבית הנבחרים. היא גברה על חבר הקונגרס המכהן בובי שילינג ברוב של 53% ובבחירות 2014 גברה עליו שוב ברוב של 55%. היא ניצחה בקלות בבחירות ב-2016 וב-2018, וב-2020 התמודדה נגד אסתר ג'ון קינג וגברה עליה ברוב של 52%. בבית הנבחרים מכהנת כחברת ועדת החקלאות, ועדת התחבורה והתשתיות, וועדת ההקצבות. בקונגרס ה-117 היא מכהנת כיו"ר משותף של ועדת ההיגוי של הסיעה הדמוקרטית בבית הנבחרים (יחד עם אריק סוולוול, וברברה לי).

ב-30 באפריל 2021 הכריזה בוסטוס על פרישתה מבית הנבחרים של ארצות הברית לקראת בחירות 2022.

בוסטוס נשואה לגרי והם הורים לשלושה בנים.

==קישורים חיצוניים==

* 

* 

== הערות שוליים ==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מאילינוי
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:בוגרי מכללת אילינוי
קטגוריה:בוגרי אוניברסיטת אילינוי
קטגוריה:בוגרי אוניברסיטת מרילנד
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
מר בלנדינגס בונה את בית חלומותיו

מר בלנדינגס בונה את בית חלומותיו (באנגלית: Mr. Blandings Builds His Dream House) הוא סרט קומדיה אמריקאי בשחור-לבן משנת 1948, בבימויו של ה.ק. פוטר, עם קרי גרנט, מירנה לוי ומלווין דאגלס בתפקידים הראשיים.

התסריט מבוסס על רב מכר בשם זה משנת 1946 מאת אריק הודג'ינס (1946). בספר הוא מתאר את צרותיו כשרצה לבנות בית גדול לבני משפחתו ונכנס לחובות.

זה שיתוף הפעולה השלישי והאחרון של קרי גרנט ומירנה לוי לאחר "כנפיים בחשיכה" (1935) ו"הרווק ובת הטיפש עשרה" (1947).

מלווין דאגלס גם מלווה בקולו את סיפור העלילה.

==תקציר העלילה==
ג'יימס "גים" בלנדינגס (קרי גרנט) ורעייתו מיוריאל (מירנה לוי) גרים עם שתי בנותיהן בדירה קטנה במנהטן. ג'ים הוא רעיונאי בחברת פרסום ומתחבט בזמן האחרון למצוא סיסמת פרסומת מתאימה למותג WHAM של בשר חזיר (HAM), אם לא יצליח, מישרתו בסכנה.

הדירה קטנה וזקוקה לשיפוץ שיסתכם ב-7,000 דולר. הם מחליטים במקום זה לרכוש בית עם שטח בקונטיקט הסמוכה. סוכן נדל"ן ממולח מצליח לשנע אותם לרכוש בית גדול בן 200 שנים עם "היטוריה" כי במקום זה השקה גנרל הורשיו גייטס את סוסיו במהלך מלחמת העצמאות של ארצות הברית. הם רוכשים את המקום ב-10,000 דולר.

ביל קול (מלווין דאגלס) הוא עורך דין וידיד המשפחה. בעבר למד עם מיוריאל והיה בן זוגה. הוא קורא את החוזה ומגלה שעל הבניין יש משכנתא וכי שילמו מחיר מופרז. מסתבר שהבניין הוא למעשה חורבה ויש להרסו ולבנות בנותו מחדש.

הזוג מציג בפני הארכיטקט סימס (רג'יינלד דני), הוראות להרחיב את הבניין, להוסיף חדרים וחדרים שרות ומתברר שעל כל זה עליהם להוסיף עוד 11,000 דולר. ג'ים מיואש לאחר שרוקן את כל קופות החיסכון שלו. בני הזוג מתחילים לריב וג'ים חושד במיוריאל שיש לה קשר עם ביל.

ההוצאות מאמירות וג'ים מיואש. הוא מסתגר במשרד החברה כל הלילה ועדיין לא מצא סיסמה טובה למוצר. לפנות בוקר הוא חוזר לבית בקונטיקט ומגיע למסקנה כי "יש דברים שנקנים דרך הלב ולא דרך הראש".

כשהם יושבים לאכול מפטירה העוזרת גוסי (לואיז ביוורס) את המשפט "If you ain't eatin' Wham, you ain't eatin' ham". ג'ים קופץ משמחה אכן הסיסמה הצליחה ומקומו של ג'ים בחברה הובטח.

לבסוף רואים את הבית החדש עם השטח הנרחב והבנות שמשחקות וג'ים אוחז בידו את הספר "מר בלנדינגס בונה את בית חלומותיו" ומזמין את כולם לבקר בביתו החדש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קרי גרנט
|ג'יימס בלנדינגס
|
|-
|מירנה לוי
|מיוריאל בלנדינגס
|
|-
|מלווין דאגלס
|ויליאם "ביל" קול
|עורך דין
|-
|לואיז ביוורס
|גוסי
|עוזרת בית
|-
|רג'ינלד דני
|הנרי סימס
|ארכיטקט
|}

==קישורים חיצוניים==

* 
* [https://www.youtube.com/watch?v=QMDniPQJ5VY קדימון למר בלנדינגס בונה את בית חלומותיו], באתר יוטיוב
* [https://www.youtube.com/watch?v=t_jjKs06-UY קרי גרנט ומירנה לוי מתכננים את בית החלומות עם הארכיטקט], באתר יוטיוב
* [https://www.tcm.com/tcmdb/title/1808/mr-blandings-builds-his-dream-house#overview מר בלנדינגס בונה את בית חלומותיו], באתר TCM

קטגוריה:סרטי 1948
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי קומדיה אמריקאיים
קטגוריה:סרטי קרי גרנט
קטגוריה:סרטי RKO
קטגוריה:סרטים מבוססי ספרים
ג'וש ריצ'רדס

ג'ושוע קנת ריצ'רדס (באנגלית: Joshua Kenneth Richards; נולד ב-31 בינואר 2002) הוא טיקטוקר ויוטיובר קנדי. הוא פעיל במספר פלטפורמות מדיה חברתית ומשמש כמנהל האסטרטגיה הראשי בחברת טרילר .

== קריירה ==
ריצ'רדס נולד ב-31 בינואר 2002 בקולד ספרינגס, אונטריו. יש לו שני אחים צעירים, אוליביה וויליאם.<ref name=":0"></ref> הוא למד בתיכון הקתולי סנט מרי.

ריצ'רדס פעיל מאוד ברשתות החברתיות השונות, ומוכר בעיקר בקרב בני נוער. נכון ליוני 2021, ערוץ הטיקטוק של ריצ'רדס מונה 25.2 מיליון עוקבים (מה שהופך אותו לטיקטוקר ה-53 בגודלו מבחינת מספר עוקבים), בעוד שערוץ היוטיוב שלו מונה 2.41 מיליון רשומים<ref></ref> וחשבון האינסטגרם שלו מונה 7.3 מיליון עוקבים.<ref name=":1"></ref><ref name=":02"></ref> לרוב הוא מעלה סרטוני ריקוד, ליפ-סינק ומערכוני וידאו קצרים.

מאז ינואר 2020 הוא מתגורר בבית "סווי". הוא שיחק במספר סרטים, ביניהם "Brother's Keeper" ו-"Summertime Dropouts".<ref name=":02" /> במרץ 2020 ריצ'רדס הוציא לאור שיר דיס על ליל האדי בשם "Still Softish", יחד עם הטיקטוקר ברייס הול.<ref name=":02" /> ריצ'רדס הוא מייסד שותף של TalentX Entertainment. ביולי 2020, ריצ'רדס היה לאמן הראשון שחתם על חוזה הקלטות עם Talent X וורנר רקורדס.<ref name=":1" /> הוא משקיע ומנהל האסטרטגיה הראשי בחברת טרילר .<ref></ref><ref></ref>

על פי דו"ח פורבס שפורסם באוגוסט 2020, ריצ'רדס הרוויח 1.5 מיליון דולר בשנת 2019 מעסקאות החסות הרבות שלו, מה שהופך אותו לכוכב הטיקטוק החמישי מבחינת כמות הרווחים.<ref></ref> 

בשנת 2022 דורג במקום ה־17 ברשימת יוצרי התוכן המרוויחים ביותר של פורבס, עם רווחים של כ־5 מיליון דולר בשנת 2021.<ref></ref>

== קישורים חיצוניים ==

== הערות שוליים ==

קטגוריה:יוטיוברים קנדים
קטגוריה:טיקטוקרים
קטגוריה:מהגרים מקנדה לארצות הברית
קטגוריה:אמריקאים שנולדו ב-2002
השיטפונות ברומניה (1970)

בול רומני, שהופק לזכר אירועי השיטפונות
ביקורו של [[ניקולאה צ'אושסקו במחוזות חבל מולדובה, שנפגעו בשיטפונות]]
בחודש מאי 1970, ברומניה, היו שיטפונות חזקים, שגרמו לנזקים גדולים לרכוש ואבדן חיי אדם. השיטפונות של מאי 1970 גרמו למותם של 52 בני אדם, להצפתם של 85.000 בתים ולהרס מלא של 13.000 מבנים. השיטפונות כיסו יותר ממיליון הקטרים ביותר מ-1500 יישובים. השיטפונות נגרמו על ידי המסה מהירה של שלגים, שירדו בהרים וגשמים ממושכים ושופעים. הגל הראשון של השיטפונות התרחש בימים 12 עד 15 במאי 1970 והשפיע על 37 מתוך 39 מחוזות רומניה. הגל השני של השיטפונות התרחש בימים 23 עד 25 במאי, כאשר רומניה הייתה בעיצומו של מאמץ לתקן את הנזקים של הגל הראשון.

== קישורים חיצוניים ==
* [https://www.academia.edu/37799101/Scurt_istoric_al_inundaţiilor_în_spaţiul_românesc_în_secolele_XIII_XXI?email_work_card=view-paper Balan Emanuel, Scurt istoric al inundaţiilor în spaţiul românesc în secolele XIII-XXI] 
* [https://www.aradon.ro/aradon-stirile-judetului-arad/inundatiile-din-70-orasul-a-fost-salvat-1244604/ Inundațiile din ’70: „Orașul a fost salvat” ] 

==הערות שוליים==

רומניה 1970
קטגוריה:רומניה: נהרות ונחלים
קטגוריה:רומניה: היסטוריה
קטגוריה:אסונות ב-1970
חרבראנד ואן דן אקהאוט

חרבראנד ואן דן אקהאוט (בהולנדית: Gerbrand van den Eeckhout; 19 באוגוסט 1621 – 29 בספטמבר 1674)<ref>[https://archive.today/20120530120824/https://stadsarchief.amsterdam.nl/archieven/archiefbank/indexen/begraafregisters_voor_1811/zoek/query.nl.pl?i1=1&v1=ger*&a1=eeck*&i2=3&u2=s&x=12&z=b City Archive Amsterdam]</ref><ref>Liedtke, W. (2007) Dutch Paintings in The Metropolitan Museum of Art, p. 185.</ref> היה צייר בתקופת תור הזהב של הולנד ותלמידו של הצייר רמברנדט.<ref></ref>

== ביוגרפיה ==
ואן דן אקהאוט נולד באמסטרדם, בנו של תכשיטן, מנוני שברח בשנת 1585 מאנטוורפן לצפון המדינה. בשנת 1631 נפטרה אמו. אשתו השנייה של אביו הייתה קורנליה דדל, בתו של מייסד וחבר לשכת דלפט של חברת הודו המזרחית ההולנדית.

ארנולד הוברקן תיעד ביומנו כי ואן דן אקהאוט היה תלמידו של רמברנדט. בין היתר למד אצל רמברנדט עם הציירים פרדיננד בול וחוברט פלינק, אך נחשב לנחות מהם במיומנות ובניסיון. עד מהרה הוא הצליח בעבודתו עד שתמונותיו זוהו בטעות עם אלה של אדונו.

בין מיטב יצירותיו של ואן דן אקהאוט הם "ישו במקדש" (1662), במינכן, והציור "המן ומרדכי היהודי" משנת 1665, שמוצג בלוטון האוס.

ואן דן אקהאוט, לא היה נשוי. בסוף חייו התגורר עם גיסתו, האלמנה, בהרנגרכט, בחלק יוקרתי מאוד של התעלה. הוא נפטר באמסטרדם.

== מבחר יצירותיו ==
<gallery widths="130" heights="145">
קובץ:Scholar with His Books by Gerbrand van den Eeckhout.jpeg|מלומד עם ספריו
קובץ:Gerbrand van den Eeckhout - Abraham and the Three Angels - WGA7462.jpg|אברהם ושלושת המלאכים (1656), ארמיטאז'
קובץ:Gerbrand van den Eeckhout - Anna toont haar zoon Samuël aan de priester Eli.jpg|חנה מציגה את שמואל בנה בפני עלי (בערך 1665), מוזיאון הלובר
קובץ:Gerbrand van den Eeckhout - Juno, Jupiter and Io.jpg|יונו, יופיטר ואיו (1672)
קובץ:Målning från 1657 föreställande "Josef och hans bröder" - Skoklosters slott - 64697.tif|יוסף ואחיו (1657) טירת סקוקלוסטר
קובץ:Gerbrand van den Eeckhout (1621-1674) - Autoritratto (1659) - Accademia Carrara Bergamo.jpg|דיוקן עצמי
</gallery>

==קישורים חיצוניים==

* 

== הערות שוליים ==

קטגוריה:ציירי תור הזהב של הולנד
קטגוריה:ציירים הולנדים
קטגוריה:הולנדים שנולדו ב-1621
קטגוריה:הולנדים שנפטרו במאה ה-17
קטגוריה:נפטרים ב-1674
How Do You Sleep?

"" (בעברית: "איך אתה ישן?") הוא סינגל שהוקלט על ידי האישיות סם סמית'. השיר נכתב על ידי סמית', סוואן קוטצ'ה, מקס מרטין ואיליה סלמנזדה (אשר גם הפיק את השיר). השיר הוא הרצועה השנייה במהודרת הבונוס של האלבום Love Goes.

== וידאו קליפ ==
הקליפ בוים על ידי גרנט סינגר ופריס גבל. בקליפ, ניתן לראות את סמית' עם להקת בנים אשר לבושים ללא חולצה, תוך שהם רוקדים.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה ×3
| 210,000<small></small>
|-
! בלגיה (BEA)
| זהב
| 20,000<small></small>
|-
! קנדה (Music Canada)
| פלטינה
| 80,000<small></small>
|-
! דנמרק (IFPI Denmark)
| זהב
| 45,000<small></small>
|-
! איטליה (FIMI)
| זהב
| 25,000<small></small>
|-
! מקסיקו (AMPROFON)
| פלטינה ×2
| 120,000<small></small>
|-
! ניו זילנד (RMNZ)
| זהב
| 15,000<small></small>
|-
! פולין (ZPAV)
| פלטינה
| 20,000<small></small>
|-
! פורטוגל (AFP)
| פלטינה
| 10,000<small></small>
|-
! ספרד (PROMUSICAE)
| זהב
| 20,000<small></small>
|-
! הממלכה המאוחדת (BPI)
| פלטינה
| 600,000<small></small>
|-
! ארצות הברית (RIAA)
| פלטינה ×2
| 2,000,000<small></small>
|-
| colspan="3" |<small> מכירות + הזרמת מדיה בלבד</small>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי סם סמית'
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים על בדידות
קטגוריה:שירים על שינה
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת קפיטול רקורדס
ביזת רומא (455)

גאיזריק בוזז את רומא, [[קארל ברולוב]]
בשנת 455 לספירה התקיימה הביזה השלישית של רומא, אחת מבין ארבעת אירועי הביזה שהתרחשו בעת העתיקה. הביזה התבצעה על ידי שבטים ונדלים שהיו במלחמה עם קיסר האימפריה הרומית המערבית, פטרוניוס מקסימוס.

== רקע ==
בשנות ה-40 של המאה ה-5 השיאו המלך הוונדלי גאיזריק והקיסר הרומי ולנטיניאנוס השלישי את ילדיהם הונריק ויודוקיה בנישואים פוליטיים על מנת לחזק את הברית ביניהם ובשנת 442 חתמו על הסכם שלום (הנישואים התעכבו בשל גילה הצעיר של יודוקיה).

ב-455 נרצח ולנטיניאנוס ופטרוניוס מקסימוס עלה לשלטון. פטרוניוס התחתן עם אלמנתו של ולנטיאנוס ליקיניה אודוקסיה וחיתן את בנו פלדיוס עם יודוקיה כשהוא מבטל בזאת את אירוסיה להונריק.

אולם אודוקסיה שזעמה על רצח בעלה ולנטיאנוס פנתה לעזרה מהוונדלים על מנת להדיח את פטרוניוס מהשלטון, הדבר תאם את שאיפותיו של גאיזריק שטען כי הפרת ברית הנישואין לבנו מהווה עילה לביטול הברית ביניהם והשתמש בעילה זו על מנת לתקוף ולבזוז את רומא והפליג עם אניותיו כשהוא נוחת בנמל אוסטיה, ומשם התקדם לעבר רומא.

== הביזה ==
לפני שחדרו לעיר הרסו הוונדלים את כל האקוודוקטים של רומא. בתגובה להסתערות הוונדלים ניסו פטרוניוס וחייליו לברוח מהעיר, אך זה נתפס ונהרג על ידי המון רומאי זועם מחוץ לשערי העיר, ככל הנראה יחד עם בנו פלדיוס. לפי מקורות מהתקופה ביקש האפיפיור לאו הראשון להימנע מהרס העיר ומפגיעה בתושביה, גאיזריק נענה לבקשתו ושערי העיר נפתחו בפניו ללא שפיכות דמים.

גאיזריק בזז כמות גדולה של אוצרות מרומא והחריב מבנים רבים בעלי חשיבות היסטורית ותרבותית כגון מקדש יופיטר הקפיטוליני ממנו הסיר את רעפי הברונזה והזהב עם זאת נמנע מפגיעה במבנים נוצריים. ביזת 455 נחשבת יסודית יותר מהביזה הוויזיגותית של 410 ונמשכה 14 ימים רצופים, בעוד שהוויזיגותים שהו רק שלושה ימים בתוככי רומא. על אף שגאיזריק נמנע מטבח בתושבי העיר הוא לא היסס לשבות רומאים רבים, אותם לקח כעבדים.

הכינוי ונדליזם שהפך למטבע לשון רווח מתקשר לחורבן הרב שהותירו אחריהם הוונדלים ברומא. עם זאת יש מחלוקת בין החוקרים לגבי היקף החורבן וממדיו.

==קישורים חיצוניים==

קטגוריה:455
קטגוריה:האימפריה הרומית: קרבות
קטגוריה:רומא העתיקה: היסטוריה
חיים חג'ג'

חיים חג'ג (נולד ב-15 באוקטובר 1975) הוא כדורגלן עבר ישראלי, ששיחק בעמדת הקשר.

==ביוגרפיה==
חג'ג' גדל בראשון לציון ושיחק כילד במועדון ספורט שיכון המזרח והפועל ראשון לציון לפני שעבר למחלקת הנוער של מכבי תל אביב. ב-7 בנובמבר 1992 ערך את הופעת הבכורה בבוגרים במשחק במסגרת גביע הטוטו נגד בית"ר תל אביב. בתחילת עונת 1998/1999 חג'ג' ערך מספר הופעות בגביע הטוטו ובמסגרת הליגה, לפני שעבר להפועל חיפה, עימה זכה באליפות היחידה בתולדותיה. בהמשך שיחק חג'ג' בהפועל באר שבע והפועל ראשון לציון (כדורגל), לפני שחזר למועדון ספורט שיכון המזרח לעונת אחת לפני שפרש מכדורגל.

לחג'ג' עשר הופעות ושער אחד בנבחרת הצעירה.

כיום חג'ג' מאמן בחוגי ילדים במסגרת החברה העירונית ראשון לציון. חג'ג' הוא שומר שבת.

==תארים==
;מכבי תל אביב
* אליפות: 1994/1995, 1995/1996
* גביע המדינה: 1993/1994, 1995/1996
* גביע הטוטו: 1992/1993, 1998/1999
;הפועל חיפה
* אליפות: 1998/1999

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:ראשון לציון: כדורגלנים
קטגוריה:ישראלים שנולדו ב-1975
פרס ברברה דקס

הזמרת [[ז'יזלה כשייצגה את אנדורה ב-2008 וזכתה בפרס זה]]
פרס ברברה דקס (באנגלית: Barbara Dex Award) היה פרס הניתן מדי שנה עבור "התלבושת הגרועה ביותר", שלבש אמן על בימת תחרות הזמר של האירוויזיון. הפרס נוסד ב-1997 על ידי אדווין ואן ת'ילו ורוב פארדקאם, מייסדי אתר האינטרנט של ההולנדי של מעריצי האירוויזיון "The House of Eurovision".

הפרס נקרא על שמה של ברברה דקס, הזמרת שייצגה את בלגיה באירוויזיון 1993, בו לבשה שמלת שיפון שקופה למחצה שנעשתה בהכנה עצמית, בראיון ב-2006 אמרה דקס שהיא לא רואה דבר רע בפרס זה שנקרא על שמה.

ב-13 במרץ 2022, Songfestival.be הודיעו כי הם יפסיקו להביא את פרס ברברה דקס, בשל הקונוטציה השלילית הקשורה אליו. במקום זאת, האתר יארגן פרס חדש אשר יחליף את פרס ברברה דקס, עבור "התלבושת הבולטת ביותר".

== זוכי הפרס ==
מפת זוכי פרס ברברה דקס
{| class="wikitable sortable" border="1" align="center" cellpadding="2" cellspacing="0" width="auto"
|- bgcolor="#CCCCCC" align="center"
! שנה
! זוכה
! מדינה
|-
| 1997
| דבי שרי
| 
|-
| 1998
| גילדו הורן
| 
|-
| 1999
| לידיה
| 
|-
| 2000
| נטלי סורס
| 
|-
| 2001
| פיאסק
| 
|-
| 2002
| מיחאליס ראקינציס
| 
|-
| 2003
| ט.א.ט.ו.
| 
|-
| 2004
| סאנדה לאדושי
| 
|-
| 2005
| מרטין ווצ'יץ'
| 
|-
| 2006
| נונסטופ
| 
|-
| 2007
| ורקה סרדוצ'קה
| 
|-
| 2008
| ז'יזלה
| 
|-
| 2009
| זולי אדוק
| 
|-
| 2010
| מילאן סטנקוביץ'
| 
|-
| 2011
| אלדרין
| 
|-
| 2012
| רונה נישליו
| 
|-
| 2013
| 3 שלי
| 
|-
| 2014
| וילייה מטאצ'יונייט
| 
|-
| 2015
| טריינצ'יה אוסטרהויס
| 
|-
| 2016
| נינה קראליץ'
| 
|-
| 2017
| סלבקו קאלזיץ'
| 
|-
| 2018
| איי קיו
| 
|-
| 2019
| קונאן אוזיריס
| 
|-
| 2021
| TIX
| 
|-
|}

==קישורים חיצוניים==
* 
* אבי זייקנר, [https://www.euromix.co.il/2019/10/19/ברברה-דקס-השיקה-בוטיק-אופנה-בבלגיה/ ברברה דקס השיקה בוטיק אופנה בבלגיה], באתר Euromix, 19 באוקטובר 2019

==הערות שוליים==

קטגוריה:אירוויזיון: אופנה
קטגוריה:פרסי אופנה
קטגוריה:פרסים הומוריסטיים
קטגוריה:פרסי מוזיקה אירופאיים
קטגוריה:ברברה דקס
ג'ורג' וודוורד ויקרשאם

ג'ורג' וודוורד ויקרשאם (באנגלית: George Woodward Wickersham; ) היה עורך דין אמריקאי, שכיהן כתובע הכללי של ארצות הברית בממשלו של הנשיא ויליאם הווארד טאפט. בהמשך הוא שירת במגוון תפקידים בממשליהם של הנשיאים וודרו וילסון, הרברט הובר ופרנקלין דלאנו רוזוולט.
==ראשית חייו==
ג'ורג' ויקרשאם נולד בפיטסבורג, פנסילבניה. הוא התחנך בבתי ספר מקומיים ולמד באוניברסיטת פנסילבניה. הוא למד משפטים והתמחה במשרד עורכי דין. לאחר שהתקבל ללשכת עורכי הדין הוא החל לעבוד במקצוע באופן עצמאי.

ויקרשאם נשא לאישה את מילדרד ונדל ולשניים נולד בן, קורנליוס ונדל ויקרשאם, שלימים היה לעורך דין ובריגדיר גנרל בצבא ארצות הברית.
==קריירה==
לאחר כמה שנים בהן עסק בעריכת דין, נכנס ויקרשאם ב-1883 למשרד עורכי הדין הוותיק "סטרונג וקאדוולדר" מניו יורק. ארבע שנים לאחר מכן הוא התקבל כשותף במשרד, ובסופו של דבר שונה שמו של המשרד ל"קאדוולודר, ויקרשאם וטאפט" .

בשנים 1909–1913 כיהן ויקרשאם כתובע הכללי של ארצות הברית בממשלו של הנשיא ויליאם הווארד טאפט. ב-1912 הוא תמך בחברותו של עוזר התובע הכללי, ויליאם ה. לואיס, בלשכת עורכי הדין של ארצות הברית, לאחר שאנשי הדרום מחו על חברותו על רקע היותו אפרו אמריקאי והוועד המנהל של הלשכה הצביע בעד הרחקתו. ויקרשאם שלח מכתבים לכל 4,700 חברי הלשכה ודחק בהם לתמוך בלואיס שסירב לפרוש מהלשכה.

לאחר בחירתו ב-1912 של וודרו וילסון לנשיאות, מינה הנשיא הדמוקרט את אנשיו למשרות בממשל הפדרלי וויקרשאם סיים את כהונתו כתובע הכללי. בשנים 1914–1916 הוא שימש כנשיא לשכת עורכי הדין של ניו יורק.

זמן קצר לאחר כניסתה של ארצות הברית למלחמת העולם הראשונה, מונה ויקרשאם על ידי הנשיא וילסון כחבר במועצת הסחר המלחמתי לקובה.

ב-1929 מינה הנשיא הרברט הובר את ויקרשאם כיושב ראש הוועדה הלאומית לשמירת ואכיפת החוק, שנודעה בשם "ועדת ויקרשאם".

בשנים 1933–1936, בתקופת נשיאותו של פרנקלין דלאנו רוזוולט, היה ויקרשאם חבר במועצה ליחסי חוץ 

ג'ורג' וודוורד ויקרשאם נפטר בניו יורק ב-25 בינואר 1936. הוא נטמן בבית הקברות ברוקסייד שבאינגלווד, ניו ג'רזי.

מאז 1996 מעניקה אגודת הידידים של ספריית המשפטים של ספריית הקונגרס פרס שנתי על שמו של ויקרשאם.

==קישורים חיצוניים==

* [https://www.justice.gov/ag/bio/wickersham-george-woodward 'ורג' וודוורד ויקרשאם] באתר מחלקת המשפטים של ארצות הברית 
* 

==הערות שוליים==

קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ויליאם האוורד טאפט
קטגוריה:בוגרי אוניברסיטת פנסילבניה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1858
קטגוריה:אמריקאים שנפטרו ב-1936
Birdie

Birdie (בעברית: צִפּוֹר קְטָנָה) הוא שיר שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water.<ref name=":0"></ref> השיר יצא לאור ב-15 בפברואר 2019, על ידי חברת התקליטים BMG, ביחד עם שאר שירי האלבום.<ref name=":0" />

== רקע וכתיבה ==
השיר נכתב על ידי אבריל לאבין וג'יי. אר. רותם והופק על ידי ג'יי. אר. רותם גם כן.<ref name=":0" /> השיר הוא בלדה, הסובבת סביב הרעיון להיות מניפולטיביים במערכת יחסים.<ref name=":0" /> בציוץ שפרסמה בטוויטר, חשפה לאבין כי "Birdie" עוסק במערכת יחסים במהלכה היא הרגישה כציפור הכלואה בכלוב.<ref name=":0" /> בנוסף לכך, היא דיברה גם על הקונספט שלו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של אבריל לאבין ב-16 בפברואר 2019.<ref name=":1"></ref> נכון לינואר 2021, מונה הצפיות שלו עומד על למעלה מ-2.8 מיליון צפיות.<ref name=":1" /> אודיו רשמי נוסף הועלה לערוץ היוטיוב של לאבין ב-14 בפברואר 2019, יממה לפני צאתו עם שאר שירי האלבום.<ref></ref>

קליפ מילים לא רשמי של השיר הועלה ליוטיוב ב-19 במאי 2019.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|15 בפברואר 2019
|הזרמת מוזיקה • הורדה דיגיטלית
|BMG
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:שירים על בעלי כנף